Looney Tunes: Back in Action

Looney Tunes: Back in Action er en amerikansk spillefilm fra 2003, en hybrid av live action og animasjon. 

I Norge hadde filmen kinopremiere den 5. desember 2003.

 Sammendrag 
Filmen handler om at figuren DJ Drake har fått sparken fra sin jobb på Warner Bros., og deretter får vite at hans far Damian er en hemmelig agent. Han og Daffy Duck drar til Las Vegas, hvor de får et mystisk spillekort fra Dusty Tails. Der støter de på Kate Houghton og Snurre Sprett, og hører at det er fare for at diamanten Blue Monkey kommer til å falle i hendene på Acme Corporation.

 Handling 
Daffy Duck er lei av å spille annenfiolin for den evig bråkjekke, gulrotspisende kaninen Snurre Sprett. Den hissige anda vil heller si opp kontrakten med Warner Bros. enn å spille i enda flere ydmykende filmer med erkerivalen.

Kate Houghton er viseadministrerende direktør for Warner Bros.' tegneserieavdeling. Hun løser Daffy fra kontrakten, og ber sikkerhetsvakten DJ Drake «ledsage» hissigproppen ut fra studioområdet. «Ledsage» innebærer at Daffy blir sparket ut og lander med halefjærene først. Daffy allierer seg med DJ, som lever i skyggen av sin filmstjernefar, Damian Drake. Senior er kjent for å spille verdensvante spioner, og så viser det seg at han også i virkeligheten er en verdensvant spion. Damian sender DJ et nødrop om at han er blitt kidnappet av styreformannen i ACME-konsernet. Damian vet nemlig hvor Den blå apediamanten befinner seg, og ACMEs styreformann vil gjøre alt for å få kloa i den mektige edelsteinen.

DJ og Daffy legger ut på en farlig tur for å redde Damian og resten av verden fra styreformannens klør. De vet ikke at Snurre Sprett og Kate Houghton er i hælene på dem. Warner-ledelsen har bestemt at Snurre trenger en kompanjong likevel, og Kate vil få sparken hvis hun ikke overtaler Daffy til å fortsette i filmbransjen. Nå slår de fire antiheltene seg sammen på et eventyr som bringer dem til stekende ørken, hektiske Paris, dampende jungel og det endeløse verdensrommet. Underveis møter de også andre Looney Tunes-figurer, som Pepe, Marvin, Hanefar, Sylvester, Pip, Besta, Elmer Midd og Barte-Sam.

 Utgivelser i Norge 
I 2004 kom filmen på VHS, og 28. april samme år på DVD, den kan også kjøpes og leies på blant annet Viaplay og TV2 Play, alle disse versjonene har norsk tale.

Filmen var også på HBO Max en periode med norsk tekst og engelsk tale, men har blitt fjernet siden da.

Rolleliste
 Rolle  Skuespiller  Norske stemmer DJ Drake  Brendan Fraser  Christoffer Staib Daffy Duck  Joe Alaskey Kim Fangen Herr Styreformann  Steve Martin  Geir Børresen Kate Houghton  Jenna Elfman  Lena Meieran Elmer Midd  Billy West  Trond Brænne Damian Drake  Timothy Dalton  Kåre Conradi Snurre Sprett  Joe Alaskey Harald Mæle Mamma  Joan Cusack  Unn Vibeke HolDusty TailsHeather LocklearJannike KruseSivil forsvar agent film fyrPeter GravesPer SkjølsvikMichael JordanSeg selvIvar Nørve Kondor  Joe Alaskey Ivar Nørve Taz  Brendan Fraser  Harald Mæle Marvin Marsmann Eric Goldberg Rune Alstedt Besta  June Foray  Kari Ann GrønsundHannibal HanefarJeff BennettIvar Nørve Stinkdyret Pepé  Bruce Lanoil Per Christian Ellefsen Pip  Eric Goldberg Lena Meieran Pelle Pigg Bob Bergen Kim Fangen Sylvester  Joe Alaskey Helge Winther Larsen Speedy Gonsales Eric Goldberg Harald Mæle Barte-Sam Jeff Bennett  Hallvard Lydvo Bippe StankelbeinPaul Julian (arkivopptak)[Ikke dubbet]Nasty CanastaJeff BennettHarald MæleCottontail SmithDanny ChambersPeter LorreBilly WestJunior BjørnStan FrebergPappa BjørnWill RyanMamma bjørnJoe AlaskeyDame TazBrendan FraserMichigan J. FrogEric GoldbergRobot HundDanny MannSpion BilDanny MannGremlin BilMel BlancOwl JolsonJackie MorrowShaggy RogersCasey KasemJohannes JonerScooby-DooFrank WelkerHarald Mæle

Per Ulv dukker også opp i filmen, men helt uten dialog.

Også medvirket: Johannes Joner, Bjørn Are Rognlid og Frida Berg

 Annen media 
 Videospill 
Kort tid etter filmens premiere kom videospillet Looney Tunes: Back in Action. Handlingen i spillet var basert på filmen, og spillet var tilgjengelig for spillkonsollene Nintendo GameCube, PlayStation 2 og Game Boy Advance.

 Tegneserieblad 
Parallelt med at filmen ble lansert ble det gitt ut et tegneserieblad med samme historie som filmen.

 Referanser 

 Eksterne lenker 


Kategori:Filmkomedier fra USA
Kategori:Filmer fra 2003
Kategori:Animerte eventyrfilmer fra USA
Kategori:Actionkomedier fra USA